  Туспуктэм: Алексей Арзамасцев Майя Бывальцева 20-30 куарусёнэ Удмуртиын Туризмъя нуналлы тупатэм ужрадъёс ортчозы. Соос ӧнерлыко огазеяськонъёслы но, элькунын улӥсьёслы но куноослы но чакламын. Со сярысь улосвыл тӧролэн но кивалтэтлэн пресс-службазы ивортӥз. Ужанрадлыкын туризм удысын ужасьёс понна дышетон ӵектосъёс, Росси улосвылъёсысь туроператоръёс понна «Маршрут Удмуртия» инфотур, егитъёслы турслёт но ӟечлэсьтон автопробег. « Туризмъя нуналлэн ужрадъёсыныз ми элькунын улӥсьёс, туроператоръёс, инвесторъёс доры «Удмуртия маршрут» лэсьтыны тыршом. Возьматыны, Россиын Удмуртия туризмъя паськыт тодмо улосвыл ӧз луы на ке но, со понна вань луонлыкъёсыз вань шуыса » Юлия Бадаш, Удмуртиысь туризмъя агентстволэн кивалтӥсез Туризмъя нунал 20-тӥ кураусёнэ «Сделано в Удмуртии» форумын (12+) кутскоз. Татын вералозы, кызьы туризмъя азинлыко ужрад радъяны но кызьы бизнесэз онлайн вӧлметын пайдалыко азинтыны. Озьы ик туризмъя « Удмуртия приглашает» нимлыко ватсэтэн тодматон ортчоз. 20-22 куарусёнэ пӧртэм улосвылъёсысь туроператоръёслы Ижысь, Воткаысь, Сарапулысь но Кияса ёросысь тунсыко интыосты возьматозы (12+). « Возьматомы, маин паймытыны быгато каръёсмы но зэмос удмурт гурт. Инфотур бере ӧнерчиос пӧртэм улосвылъёсысь туритсъёсты татчы, Удмуртие, Чайковскийлэн вордскем шаераз, Россилэн пыӵал лэсьтон шоркараз, шаере, кытын дворянъёслэн, купеьёслэн но удмуртъёслэн вашкалазы утиськемын, ваёзы » Юлия Бадаш, Удмуртиысь туризмъя агентстволэн кивалтӥсез 22-24 куарусёнэ «Больше, чем путешествие» турслёт (12+) Удмуртилэн пӧртэм ёросъёсысьтыз 14-22 аресъем 500-лэсь трос адямиез огазеялоз. Пыриськисьёс 2 но 6 иськемъём маршрутъёсты пыдын ортчозы, Удмуртиысь зоопарке, Кожушковъёслэн мотомузеязы, «Лудорвай» музей-заповеднике вуылозы. 23-тӥ куарусёнэ Сарапулысь причалэ вуул бурдъёс вылын уясь «Метеор» судно вуоз. Эскерон вылысь рейс Алабго – Сарапул – Алабго маршрутэтӥ ортчоз. Татарстанысь куноос кӧня ке экскурсиосы пыриськозы, Кам ярдурысь вашкала купеч карлэн учкымон интыосыныз тодматскозы. Шуретӥ калыкез нуон-ваёнэз азинтон «Великий Волжский путь» улосвылкуспо маршрутэз азинтыны юрттоз. 30-тӥ куарусёнэ Ижкар – Вотка ӟечлэсьтон автопробег (0+) ортчоз. Отчы вань мылкыд карисьёс пыриськыны быгато, со понна чӧлсконпусъя пусйиськыны кулэ. Ужрадлэн ужпумез – Чайковскийлэн вордскем шаерысьтыз лулчеберетъя ӵектосъёслы дурбасьтон, автомобмлен туризмез азинтон. П. И. Чайковскийлэн музеяз шудонъёс но творчествоя возьматонъёс радъялозы. Автопробег улсын люкам коньдонэз музейлэсь пиналъёслы чаклам ӵектосъёссэ азинтыны сётозы. Озьы ик 30-тӥ куарусёнэ «Путешествуй по Удмуртии» акция (0+) ортчоз. Удмуртиын улӥсьёслэн но куноослэн тросаз турист объектъёсы дунтэк ветлыны луонлыксы кылдоз. Тодэ вайытом, Удмуртиысь куинь ӵектосъёс 2024-тӥ арын «Агротурзим» грантъёс басьтозы. Тегъёс: Туризм Удмуртиысьтуризм Удмуртия  